MATTO TATTE 

GINEN I LUGAT I GERRA 

Fina’tinas yan Tinige’ ni’i National Center for PSTD 

Nubiembre 2005 

GIAN I FAMILIAN I GUMERRA 

MATTO TATTE GI GIMA
 

Matto tatte ginen i lugat annai guaha gerra, minimu, atborotu; guato gi ginefsaga yan trinankilu 

gi familia; annai esta guaha pas yan dangkolo na guinaiya yan minagof. Lao siña ha’lokkue’ pot 

ginen ayu na lugat annai fihu guaha minimu, pinadesi yan difirientes klasen disgusto, ma 

ekspirerensia ha’ ayu na sinienten i gerra ya maguiguifi ayu siha i lini’e’ñiñiha, kalan mohon 

taiguihi i mangagaige ha’ gi entalo’ i gerra, gi taddong na pinadesi, i meggai na manpinino’, 

mannina’fan chetnudan. Meggai gi entre siha maguiguifi ha’ kalan frefresko ha’ gi hinassonñiha yan gi sinienten-ñiha, gi gerra, kalan mohon mangagaige ha’ gi atdet na minimon gerra. 

Este na fina’lepblo para i familian i militat komu hagu ni’ gai asagua, che’lu, nobiu pat nobia pat 

atungo’ ni’ ginen gumera. Este na fina’lepblo para un inayuda kumonprende yan para un ayuda 

tuma’lo tatte gi sirenu yan trankilidat i familia; komu ayu na familia i ha dingu. Lao este na 

estao siempre guaha tinilaika gi siniete; gi kostrumbre; sa’ inafekta ni’ ekspirensia-ña siha ni 

manmasusedi gi tetminon-ñiha gi gerra. I asagua i patgon pat masea hayi gi familia kalan 

taiguinaiya tai gusto pat kalan otro ha’ i siniente giya siha. Todu este siha na siniente ta a’alok 

“Chetnot Gerra”. Lao siña i familia u makomprende na todu este siha na aksion-ña yan pinadesiña u fan ma ayuda. 

Parehu ha’ i familia yan i gumera manmagof yan mana’anangga komu kostumbre yan siniente 

kalan taiguihi ha’ annai antes di u falak i lugat gerra. Lao duranten i manadespattan-ñiha guaha 

meggai na tinilaika gi familia ... i famagu’on mandangkolo, i asagua manmañule’ otro yan 

meggai na responsaplidat siha, manmañodda’ otro amigon-ñiha pat hafa otro yan difirientes 

ekspirensia siha para u ha lipa i manadespattan-ñiha. Todu ayu i tiempo yan i kondision gi otro 

lugat, taotao yan kondision lina’la’ gi lugat inafekta i taotao. Lao i mames yan fiet na guinaiya 

yanggen matto tatte fan atoktok, fan akomprendre. Na’i tiempo ya in fan akuentusi, fan 

a’ekungok ya u guaha kinemprende; inaguaiya. Baba i korason ya u guaha inasi’e yanggen 

nisisariu. 

Meggai na prublema fumafana’i ginen i gerra; pi’ot ha ya mannanang ga ha’ ta’lo na para u bira 

siha tatte. Gof impottante na un komprende este na kondision. Guaha infotmasion yan ayudu 

para i militat yan i familia-ña para este na nisisidat. 

GIAN I FAMILIAN I MAN MILITAT – Page 1 
 

 

EXPERIENSIA SIHA GI LUGATANNAI MANGEGERA
 

Duranten i ma enganchan i sendalu gi lugat gerra, ha susesedi meggai na manna’ma’añao yan 

manpiligru na susedimiento guihi-ma paki; ha li’e i mangga’chong-ña pat otro taotao 

manmapaki, manmapuno’ manmanna’ chetnudan. Ha li’e’i tano’ taotao siha manma bomba yan 

meggai siha na destrosu gi maipe, anglo’ na disietto ya taya’ guihi ni’ ginefsagan i gima’-ña. 

Manma ataka pat manmakonne’ ya man makastiga i sendalon i Army 

Gi dos mit tres na sakkan 

Afganistan Iraq 

Man ma ataka 58% 89% 

Mapaki halom gi Fanataok-ñiha 84% 86% 

Man ma paki 66% 93% 

Manmanli’e’ manmatai 39% 95% 

Matungo’na guaha manmapuno’pat man 

chetnudan 

43% 86% 

HAFA AYU I PINADESI DESPUES DI GUMERA?
 

Akadakuat pat ti manparehu i pinadesen ñiha i sendalu despues di mangerra ya manmatto tatte gi 

familia. Guaha ayu siha i ti siña manmaleffa ni’ susedimenton-ñiha. Mahahasso ha’ i 

ekspirensian-ñiha kalan mohon frefresko ha’ gi hinasson ñiha yan sinienten-ñiha; ya siña ha’ 

luma’apmam giya siha, simana pat meses lao naturat ha’ este na siniente. Guaha ayu i kadada 

pat la anakko’ na tiempo para u homlo’. Guaha na machochogue ha’ hafa taimanu i bidan ñiñha 

gi lugat i gerra. Guaha ayu i chaddek manhomlo’ ni ayu na chetnot lao, guaha ayu i tisiña 

manmaleffa yan mannina’fanmalangu ya dangkolo ayu na problema para i manafamaolek yan 

minagof gi familia pat i manatungo’ pat gi che’cho pat atboroton salape’. Yanggen ha konsigi 

este na pinadesi makkat para i familia. Estague’ ma’alok “Post Traumatic Stress Disorder – 

PTSD.” 

HAFA AYU NA CHETNOT I PTSD? 

Todu ayu i ha susedi i sendalu duranten I gerra ni’ manna’ma’añao, manpiligru ya inafekta i 

sensia-ña, i lini’e-ña ya ti ha hulat mumaleffa; nina’ malangu siempre yanggen gof atdet, siempre 

guaha meggai yan siriosu na pinadesi siha. Yanggen lumala’atdet este na chetnot (PTSD) ti siña 

manakomprende yan i familia; ti siña kumalamten gi hafa na che’cho’ sibit. 

GIAN I FAMILIAN I MAN MILITAT – Page 2 
 

 

Tres klasen inatdet este na chetnot i (PTSD). 

1.	 HA EKSPIRENSIA TA’LO 

I sendalu ni’ginen i Gerra sigi ha’ di manhasso ni’ i tiempo-ña yan i pinadesi-ña siha 

duranten i gerra 

2.	 HA NEGA I KONDISION NI MUNAHAHASSO YAN MUNA’MA’EETDOT I 

SINIENTE-ÑA. 

Mahetok i siniente-ña ya ti siña yan ti malago’ na u sangan hafa i sinientete-ña 

3.	 AT’BURUTAO’ 

Gof mappot yan gof ma’añao ni’ ha ekspirensia gi gerra ya mamahngang ha’ todo i tiempo; 

ti siña manhasso ni’ siguridat’ña yan i familia; gof sentidu ya gof chaddek lalalo’. 

1.	 HA EKSPIRENSIA TA’LO. Yanggen matto tatte ginen i gerra; ha konsisigi manhasso ni’ 

hafa siha i manmaloffan duranten i gerra, mangiufe fihu ni’ ha li’e’ pat todu i sinisedi-ña pat i 

lini’e’-ña. Meggai na guinifi-ña na gagaige ha’ gue’ gi gerra na mumumu ya tisiña sanu i 

hinasso-ña. Guaha na este na guinifi-ña dinekka’ ni’ hafa lini’e’-ña, hiningok-ña pat 

ngininga’-ña. 

2.	 HA NEGA I KONDISION NI MUNAHAHASSO YAN MUNA’MA’EETDOT I 

SINIENTE-ÑA. Naturat na masea hayi u ñega pat u rinunsia humasso i ekspirensian gerra. 

Lao ayu i umekspirensia i gerra (combat stress reaction) PTSD na u ñega todu aksion ni’ para 

u nina’ fanhasso ta’lo ni hafa todu i manmalofan. Hasso na i Guinaya-mu, sumusuha, ti 

atendidu gi mantungo’, gi familia. Siña ha’ fihu gumimen para u bulacho, pat ha u’usa i 

binenu (drugs) pat hafa na amot masea ginen i meduku para u nina’maleffa pat u nina’ 

tinampe i na aksion na ti yaña i familia-ña pat i manatungo’-ña siha. 

3.	 AT’BURUTAO’. Gotpe lalalo’ pat ti ha hulat sumiostie’ni i aksion-ña, kalan taiguihi guaha 

piniligru ni’ para u inataka. Ha na’ listu gue’ para u difiende gue’ pat i famagu’on kontra 

hafa na achaki pat piniligru ya ti siña manhasso maolek. 

Gof siña ma amte i PTSD. Yanggen taftaf ma aligao i remedio, siempre u homlo’ taftaf’ 

GIAN I FAMILIAN I MAN MILITAT – Page 3 
 

KUANTOS BIAHI MASODDA’ YA MA ATIENDE I PTSD GI 

BITURIANU SHIA? 

I biturianon Amerikanu gi Gerran Vietnam, trentai unu pot siento (31%) gi lalahi; benti siete pot 

siento gi famalao’an (27%). Dies i ocho pot Masea gi memegai-ña na biturianu ti man siento (18%) gi biturianon Iraq, yan onse pot nina’y’e ni’ PTSD guaha ha’ siempre u fan nina’ siento (11%) gi biturianon Afganistan. malangu duranten i lina’la’-niha gi un tiempo. PTSD, ti inafefekta ha’ mismo i biturianu Siña ha buente na guaha (18%) dies i ocho pot lao masodda’ ha’ lokkue’ gi famagu’on yan siento u fan ninayi i biturianon Iraq yan (11%) gi manamko’ ni’ man ma’ositani gi tataotao­ onse pot siento gi biturianon Afganistan. siha. Gi estudo gi sibit na Amerikanu ni’ 

makondukta gi mit dos sientos sinko na 

sakkan (2005), siete pot siento (7%) na taotao man nina’yi ni’ PTSD gi lina’la-ñiha. 

HAFA CHUMUCHU’OT I PTSD? 

Ti matungo’ ni i medikon titanos hafa chumuchu’ot este na klasen chetnot lao ayu na prohimu 

siha ni’ manmamadesi pot masusedi hafa na kondision gi lina’la-ñiha ni’ ti malangak makontra 

tatte tat komoi i gerra pat hafa na susedimiento ya maninafekta sa’ ti manma’ayuda. 

OTRO SIHA NI CHUMUCHU’OT ESTE NA CHETNOT 

(Depression) Takpapa’pat Taya’minaolek-ña. Taya’ gusto, tai ganas ni’ hafa siña para u nina’ 

malago’ kumalamten maolek. Taya’ interes-ña macho’cho’ ya fihu yayas. I siniente-ña kalan 

taya’ minaolek ña, taya bali-ña gi tano’. Este na siniente ginen ayu na pinadesi na annai gagaige 

ha’ gi gerra guaha matai gi familia pat hihot na parientes pat atungo’. 

Mamahlao ni’ guiya; ha pega i isao gi ya guiya pat ha hongge na guiya na gaige todu i linachi 

yan i isao. Siña ha’ ha’ hasso na u puno’ maisa gue’. Yanggen un ripara pat un sospecha este na 

chetnot, ayuda ya u tarabira i hinasso-ña. 

(Suicidal Thoughts) Hinasso Para u puno’ Maisa Gue. Todo i ekspiriensan i gerra, piot ha’ 

hafa ayu i umafekta i gumerra direktamento, siña ha hasso na u puno’ maisa gue’. Yanggen un 

tungo’ na estague’ gaige gi hinasso-ña, faisen fan kao magahet ayu na planu-ña. Yanggen ilekña 

“gai paki yo’ ya bai paki ya bai puno’ yo’ “, ensigidas agang i 911. Pot mas infotmasion agang i 

National Suicide Prevention Lifeline gi 1-800-273-TALK (8255) pat i 

www.suicidepreventionlifeline.org/ 

(Anger or Aggressive Behavior) Binibu pat Tinaklalo’. Binibu pat tinaklalo’, gof chekka i 

kostumbre dumadaña yan mina’a’ña, pat ti siña ha suheta i binibu-ña pot masea hafa na didide’ 

na bida, i chetnot PTSD gini’ot i lina’la’-ña ya ayu na hinilat ni’ binibu. Este na chetnot siña ha 

yulang i kasamiento i familia; i che’cho’ yan ha na’ falingo i amisat. Guaha piniligru para I 

famagu’on yanggen esta ti siña masuheta este na chetnot fan aligao ayudu . Impottante na un fan 

aligao proteksion – agang i pulisia, i konseheru ni untungo’ (i chaplain, behavioral care; primary 

care, nursing, family assistance) ya un ma’ayuda. 

GIAN I FAMILIAN I MAN MILITAT – Page 4 
 

 

 

(Alcohol and/or Drug Abuse) Aguayente yan/pat I Binenu na Amot. Para u amtem maisa 

gue’ i malangu ha usa i binenu pat sigi gumimen ni’ todu i ekspirensian-ña gi gerra. Yanggen un 

ripara pat un tungo’ ni’ este na pinadesi, aligague ayudu. 

(Self-Blame, Guilt and Shame) Achakan-Maisa gue’, Ha Atmiti Na Guiya I Iisao, Yan 

Minamahlao. Guaha na i miembro gi setbisio, annai ha kekechagi kumomprende i ekspirensian 

gerra ha achakan maisa gue’ ha guiya i iissao sa’ hafa i ha cho’gue pat i ti ha cho’gue ya ha 

achakan maisa gue’; ya ha’ tuka na isao-ña ayu pat ginen as Yu’os yan pat mismo obligasion 

taotao. 

(EFFECTS ON YOUR FAMILY LIFE) HAFA BIDA-ÑA GI 

LINA’LA’ FAMILIA MU 

I taotao ni’ ginen i gerra ha paga todu i manbaba ni’ manmasusedi gi ya guiya. Ilekña na guiya 

muna’man masusedi ayu manmaloffan siha. Ha pega todu i hafa manmasusedi pat hafa ayu i 

siña manneacho’ gue ni’ para u fan safo’ gi pinadesi gi ya guiya. 

Hafa Bida-ña I PTSD Gi Familia 

I Biturianon Vietnam ni’ ninayi ni PTSD siña tres asta sais biahi na u inafekta I dos umasagua 

ya ma susedi i dibutsio. 

I Biturianon ni’ malangu ni’ PTSD ya ma akompara yan i ti ninafan malangu ni PTSD siña 

mas siguru na u fan atdet babaña i kostumbren-niha kontra i asagua yan i famagu’on komu 

takhilo’ gi sisentai tres pot siento (63%) pot akomparasion yan otro klasen abusu. 

Mangga’chong ni’ manmalangu ni’ PTSD annok na tumunok i sostansian i sinatesfecho gi 

lina’la’-ñiha yanggen ma akompara yat i Biturianon Vietnam ni’ ti man malangu ni’ PTSD. 

Yanggen makpo’ i setbision ña ya matto tatte gi gima’ guaha siha manmakkat na tinilaika yan 

disision gi kostumbre-ña. Ha nisisita na u siente yan u siguru na safo’ yan gefsaga i lina’la-ña gi 

entre i familia, yan famagu’on-ña, i manatungo’ siha. Yanggen malago’ na u sangan pot i 

eksperansia-ña gi duranten i gerra u ma ekungok ya u ma respeta i minalago’-ña. 

Duranten i tiempo gi militat guaha siha kostumbre ni’ matulaika; ya i asagua yan i famagu’on 

lokkue’ manmalutaika, siempre ha nisisita na makomprende ya uma’ayuda umareklao tatte gi 

lina’la. 

Guaha na biahi na i aksion i biturianu mampos atdet ya makkat na para umasungon ni’ i familia 

yan lokkue’ i familia para i biturianu. Esta nahong na rason na enfan manaligao ayudu. 

Yanggen maninafekta i famagu’on debi u fan maaligague ayudu. Dibutsio pat masea hafa na 

kausa debi lokkue’ di u ma aligao ayudu ginen masea hayi na konsiheru. 

GIAN I FAMILIAN I MAN MILITAT – Page 5 
 

CHETNOT GERRA
 

Mamagong ha’ este i “Chetnot Gerra” lao yanggen mamappot magong siempre humuyong ayu i 

ma’a’alok (Post Traumatic Stress Disorder, PTSD). Lao guaha ha’ lokkue’ setbisio ni’siña ayu 

ma arekla. Guaha konsihera pat konsiheru para enao na kondision. 

(Department of Veterans Affairs [VA] ) – annai guaha setbisio para este i PTSD ni ma’a’alok 

(Readjustment Counseling Service Vet Centers). Este na sagan manamte (clinic) ofisina ha’ gi 

hiyong i ospitat ya i malangu u sasaga ha’ gi gima. 

Este siha i klasen ma amte i gai chetnot: 

- Gi tutuhon siempre i malangu ma abirigua ya machulue todu i siña na infotmasion pot i 

chetnot. 

- Ketungo pot i chetnot gerra, i PTSD. Duranten i man a’adiskute pot i chetnot i konsiheru 

pat konsihera yan I gai chetnot siempre u tungo’ yan u komprende pot i chetnot, hafa taimanu 

na inafekta gue’ yan i familia. 

- Guaha lameggai na kinenprende pot este na chetnot: 

- Hafa taimanu na u maribaha i fuetsan i chetnot. 

- Hafa taimanu manakuentusi yan man a’akomprende i familia yan i manatungo’ pot i 

chetnot. 

- Hafa taimanu u ma sustiene yan u ma suheta i binibu, i mina’añao, i triniste pat maseha 

hafa na mattratamiente pot i chetnot. 

Guaha ta’lo mas minaolek para matratan maolek este na chetnot: 

- Amot pat setbision i medikon titanos (psychiatrist). 

- Kuentos yan anakko’ yan fihu na kombetsasion yan i mediku pot todu i manmaloffan 

duranten i gerra – trineste, binibu, pinite pot todu i hagas manmaloffan gi’ gerra. 

I duranten i ma’amte-ña sina ha dura apmam na tiempo – simana, meses pat sakkan, depende gi 

nisisidat i chetnot. 

COMMON THERAPIES USED TO TREAT PTSD 

Cognitive-Behavioral Therapy (CBT). Este na tratamiento para este na chetnot annai matrata i 

fuetsan i ilu (titanos) pat i fuetsan i hiasso ni’ inafefekta i kostumbren i malangu ni’ PTSD. 

Estague’ i mas maolek yan metgot na amot tratamiento. Estague’ otro klasen 

Cognitive Behavioral Therapy.
 

- Exposure therapy ha u’usa este na footman manamte i para u manaripiti ya u cho’ gue ayu i 

muna’ malangu na chetnot, u cho’gue ayu i muna’ ma’a’anao gi kondision yan lugat annai 

siña masustieni ya u ma’ayuda umestudia i aksion siha ni’ munamalangu. 

GIAN I FAMILIAN I MAN MILITAT – Page 6 
 

- Cognitive Restructuring ayu este annai i malangu ha ayek yan ha tungo’, ha eksamina ayu i 

mauna’- atborotatao i hinaso-ña, ya u fana’ ayu na hinasso ya u tulaika pot i mas balanse 

yan tunas yan klaru na hinasso. 

- Stress Inoculation maribaha i aksion i chetnot annai maribaha i sinienten i inatdet i chetnot; 

mafa’ naguen hafa taimanu i para u kontra i chetnot yan u korihi ayu i ti man dinanche na 

hinasso siha ni’ muna’ lala’la’ i chenot (trauma). 

I amot siña ha ribaha i PTSD kontodu i fuetsan i chetnot. La meggai ha’ guaha na klasen amot 

ni-muna’a’anok Adelanto gi para u finamaolek ya u ninahomlo i manlangu. 

POT FAMILIA GI DURANTEN I MA’AMTE-ÑA 

I manamko’ na miembros gi familia siña ma ayuda i biturianu na militat guini na pinadesen – 

ñiha. U maketungo’, u makomprende i chetnot ya hafa taimanu na ha susedi este na chetnot – ya 

u masupotte gi nisisidat-ña i biturianu na militat. U macho’gue hafa na programa pat hafa na 

kinalamten siña mana’i. Una’ fan listo siha yanggen hafa na instrumento, attikulu ni’ manisisita. 

Gof’ impottante lokkue’ na todu miembros gi familia u fañaonao. 

I FAMILIA PARA MA SUPPOTTE I BITURIANU PARA U FAN 

ALIGAO AYUDU 

Yanggen hayi na mienbro gi familia rumepara na gaige i chetnot, na’listo hao umayuda. Ripara 

fan sa’ buente ha u’usa i binenu (drugs) ya yaña umatok para u suhayi i tinaotao. Chagi fan 

kumuentusi kon guinaiya ya munga ma fa’ aila’ para u nina’ mamahlao. Komprende-ha’ na ti 

nahlalang pat chaddek na un inesge lao konsigi kumonbida kon pinasensia. 

Ti nahlalang para un kombense i malangu na para un aligague gue’ ayudu lao konsigi ha’ pot 

guinaiya. I estudio gi biturianon Vietnam guaha kuarenta pot siento (40%) manmalago’ manma’ 

ayuda. 

MANU HAO GUATO NA UN FAN ALIGAO AYUDU 

I depattamenton i Veteran Affairs guaha setbisio para dos años despues di matto tatte ginen i 

gerra na ti ma apapasi. Dispues di dos anos sisiña ma setbe pot dos años ta’lo lao guaha lameta 

para ma apasi. Yanggen i National Guard, pat Reserves manmana’ fan ñaoñao gi maloki i gerra 

siña machule’ ayu na pribilehio. U fan rehistra siha para u ha ganna i benefision i setbisio. 

Mistet mafanui i Enrollment Coordinator gi lugat mu’ nai gaigue este i VA pat Vet Center uno 

ni’ este na ebidencia yanggen man ap’plipika para adyudu. 

- A DD-214 indicating service in a designated combat theater of operations; or 

- Proof of receipt of the Afghanistan Campaign Medal; Iraq Campaign Medal; Armed Forces 

Expeditionary Medal; Kosovo Campaign Medal; Global War on Terrorism Expeditionary 

GIAN I FAMILIAN I MAN MILITAT – Page 7 
Medal (does not include Global War on Terrorism Service Medal); or Southwest Asia 

Campaign Medal; or 

- Proof of receipt of Hostile Fire or Imminent Danger Pay (commonly referred to as “combat 

pay’) after November 11, 1998; or 

- Proof of exemption of Federal tax status for Hostile Fire or Imminent Danger Pay after 

November 11, 1998. 

Yanggen hayi numisisita este na setbisio u fotma i aplikasion gi: www1.va.gov/health benefits/ 

Yanggen para un fan aligao infotmasion pot i benefision i biturianu ni’ mas hihot agang 1-877­

VETS pat hanao para i www.vba.va.gov/EFIF. Para un sodda’ i Vet Center Infotmasion agang 

1-800-827-1000 pat falak i www.va.gov/rcs. 

I Veteran Service Organizations (VSO) 

Estague’ lokkue’ i otganisasion siha (VSO) ni’ siña ma ayuda i “Biturianon Gerra”. Este siha na 

dinaña mafotma i grupon-ñiha pot dikike’ na setbision relihion, rasan i taotao, manu na lugat 

gerra gue’ magi, pat hafa na pattikulat na nisisidat. Aligao gi www.va.gov/vso. 

PUT UTTIMO 

En disisea na este na fina’ lepblon infotmasion u inayuda i “Biturianon Gerra” yan i Familia-ña. 

Para mas infotmasion pot este i PTSD yan i hinemlo’ yan buen salut i Biturianon Gerra baba i 

www.ptsd.va.gov. 

Buen Salut! 

Trinanslada as: Olympia Q. Camacho
 

Gi Fino’ Chamorro
 

Dia 23 di Mayo, Dos Mit Sais na’Sakkan
 

GIAN I FAMILIAN I MAN MILITAT – Page 8